Rnu ɣer waya ad d-naf daɣen Tomacheveski yenna-d: «Amaru yessexdam iwudam akken ad d-yejbed lwelha n yimeɣri […]tin ara yeččaren d leḥmala akked lferḥ I kra n yiwudam, akked tin ara yeččaren d lkerh akked d usetehzi i kra nniḍen»49. Ayen ara d-nefhem deg tebdart-agi d akken iwudam d allal I isexdam umeskar iwakken ad d-yerr lwelha n yimaɣriyen, jebden-d affray-nsen, llan wid iten-yessefraḥen, llan wid iten-yseḥzanen ɣef waya ma yella uwadem yelhan yeččuren d lxir,imaɣri yettiḥemmil-iten yettmeni-asen taswiԑt yelhan, ma yella d iwudam yesԑan ccar akked wayen n diri, yettɣacca-ten,yettmenni-asen taswiԑt n diri.